
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1071 

7 Ιουνίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση Ομογενούς αλλοδαπής. 1 

Κήρυξη περιοχής ερευνητέας από το Δημόσιο στο Νο¬ 
μό Ηρακλείου Κρήτης. 2 

Τροποποίηση της 88740/1883/1995 κοινής Υπουργι¬ 
κής Απόφασης με θέμα «Καθορισμός μέτρων και 
όρων για τη σκόπιμη ελευθέρωση γενετικώς τρο¬ 
ποποιημένων οργανισμών στο περιβάλλον» (Β' 

1008). 3 

Πραγματοποίηση Ενημερωτικής Διημερίδας για την 
αναμόρφωση και αναβάθμιση του συστήματος επι¬ 
μόρφωσης των εκπαιδευτικών στο πλαίσιο του Τ.Δ. 

Έργου 1.2. γ. 4 

Πραγματοποίηση Ταχύρρυθμων Υποχρεωτικών Επι¬ 
μορφωτικών Προγραμμάτων για τους Πανελλήνι¬ 


ους Μαθητικούς Καλλιτεχνικούς Αγώνες. 5 

Πραγματοποίηση Επιμορφωτικού Σεμιναρίου για τους 
Σχολικούς Συμβούλους της Δευτεροβάθμιας 
Εκπ/σης όλων των ειδικοτήτων (εξαιρούνται οι ΠΕ7 
και ΠΕΙ 0) στο πλαίσιο του Τ.Δ. Έργου 1.2γ. 6 

Άρση άδειας ίδρυσης και λειτουργίας ιδιωτικού ΤΕΛ & 
ΤΕΣ της Π ανίτσα - Φυτιλά Ελένης. 7 


ΑΠΟΦΑΣΕΙ Σ 

Αριθ. Φ. 37796/11949 (1) 

Πολιτογράφηση Ομογενούς αλλοδαπής. 

ΟΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ 

Με την Φ. 37796/11949/17.5.1999 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 27.5.1998 αίτηση πολιτογρά¬ 
φησης της ομογενούς αλλοδαπής ΕΛΕΥΘΕΡΙΑΔΟΥ ΒΙ¬ 
ΚΤΩΡΙΑΣ του ΒΛΑΔΙΜΗΡΟΥ, για την απόκτηση της 
Ελληνικής Ιθαγένειας. 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 


Αριθ. Δ7/Β/8490/525 (2) 

Κήρυξη περιοχής ερευνητέας από το Δημόσιο στο 
Νομό Ηρακλείου Κρήτης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν.Δ. 4433/64 (ΦΕΚ 219/Α/12.11.64) 
και ειδικότερα τα άρθρα 1 και 2 αυτού, όπως τροποποιή¬ 
θηκε με το άρθρο 1 του Ν. 273/76 (ΦΕΚ 50/Α/6.3.76). 

2. Το έγγραφο του ΙΓΜΕ με αριθμό 16/2.3.99 με το οποίο 
προτείνεται η κήρυξη περιοχής ερευνητέας από το Δημό¬ 
σιο στο Νομό Ηρακλείου Κρήτης. 

3. Τις διατάξεις του Ν. 2362/95 (ΦΕΚ 247/Α/27.11.95) 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» και ειδικότερα το άρθρο 22 
παρ. 3 αυτού. 

4. Την απόφαση του Πρωθυπουργού και Υπουργού Οι¬ 
κονομικών με αριθμό 1107147/1239/006Α/4.10.96 (ΦΕΚ 
922/Β/7.10.96) «Ανάθεση αρμοδιοτήτων στους Υφυπουρ¬ 
γούς Οικονομικών». 

5. Τις διατάξεις του άρθρου 29Α του Ν. 1558/85 (ΦΕΚ 
137/Α/85) «Κυβέρνηση και Κυβερνητικά Όργανα», όπως 
αυτό συμπληρώθηκε με το άρθρο 27 του Ν. 2081/92 (ΦΕΚ 
154/Α/92), αποφασίζουμε: 

1. Ορίζουμε ερευνητέα από το Δημόσιο, σύμφωνα με τις 
διατάξεις του Ν.Δ. 4433/64, περιοχή της εβαποριτικής λε¬ 
κάνης Μοιρών - Αγ. Βαρβάρας Νομού Ηρακλείου με εμ¬ 
βαδόν 24.700 στρέμματα και όρια : 

ΤΣΑ: X = -7.100 Ψ= -19.100 

ΤΣΒ: X = -1.650 Ψ= -15.200 

ΤΣΓ: X = -700 Ψ = - 20.300 

ΤΣΔ: X = - 5.550 Ψ = - 22.200 και εκείθεν στο αρχικό 

ΤΣΑ: X = -7.100 Ψ= -19.100 

Οι αζιμουθιακές συντεταγμένες έχουν εξαρτηθεί από 
το Εθνικό Τριγωνομετρικό Δίκτυο και αναφέρονται στο 
Φ.Χ. ΗΡΑΚΛΕΙΟ κλίμακας 1:100.000, με Κ.Φ.Χ. 1.-= + 
35Ί5' και Μ = 1°45'. 

2. Αναστέλλουμε την ισχύ των διατάξεων του Μεταλ¬ 
λευτικού Κώδικα που αφορούν στην υποβολή προς τον 
αρμόδιο Νομάρχη αιτήσεων για τη χορήγηση αδειών με¬ 
ταλλευτικών ερευνών στην περιοχή αυτή για τρία (3) χρό¬ 
νια από την ημερομηνία δημοσίευσης της απόφασης αυ¬ 
τής στην Εφημερίδα της Κυβερνήσεως. 

3. Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί όπου απαιτείται (Ν.Δ. 
4433/64, αρθ. 1, παρ. 3). 

Από τις διατάξεις αυτής της απόφασης προκαλείται δα¬ 
πάνη σε βάρος του Κρατικού Προϋπολογισμού (Δημό¬ 
σιες Επενδύσεις) ύψους 500.000 δρχ. περίπου γιατοτρέ- 
χον οικονομικό έτος και 2.500.000 δρχ. περίπου για καθέ¬ 
να από τα επόμενα δύο έτη. 

Η έρευνα της προς κήρυξη ερευνητέας περιοχής θα 
χρηματοδοτηθεί από την Περιφέρεια Κρήτης και θα βα¬ 
ρύνει το έργο ΠΕΠ Β' ΚΠΣ 97611802 Περιφ. Κρήτης με τίτ¬ 
λο «Έρευνα, Εντοπισμός, Αξιοποίηση Αδρανών Υλικών, 
Λευκών Ανθράκων και Διακοσμητικών Πετρωμάτων Ν. 
Κρήτης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαΐου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΕΥΑΓΓΕΛΟΣ ΒΕΝΙΖΕΛΟΣ 
-«- 

Αριθ. 12924/1369 ( 3 ) 

Τροποποίηση της 88740/1883/1995 κοινής Υπουργικής 
Απόφασης με θέμα «Καθορισμός μέτρων και όρων για 
τη σκόπιμη ελευθέρωση γενετικώς τροποποιημένων 
οργανισμών στο περιβάλλον» (Β' 1008). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ, 
ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ, 
ΑΝΑΠΤΥΞΗΣ, ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ, ΓΕΩΡΓΙΑΣ, 

ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου δευτέρου του Ν. 2077/1992 
«Κύρωση Συνθήκης για την Ευρωπαϊκή Ένωση...» (Α136), 
και τις διατάξεις του άρθρου 1 του Ν. 1338/1983 «Εφαρ¬ 
μογή του Κοινοτικού Δικαίου» (Α 34), όπως τροποποιήθη¬ 
κε με το άρθρο 6 του Ν. 1440/1984 «Συμμετοχή της Ελλά¬ 
δας στο κεφάλαιο στα αποθεματικά και στις προβλέψεις 
της Ευρωπαϊκής Τράπεζας Επενδύσεων κ.λπ.» (Α' 70), και 
του άρθρου 65 του Ν. 1892/1990 (Α' 101). 

2. Τις διατάξεις των άρθρων 8,10,11,12,15, 20, 21,28, 
29 και 30 του Ν. 1650/86 «για την προστασία του περιβάλ¬ 
λοντος» (Α 160), όπως το άρθρο 30 τροποποιήθηκε με το 
άρθρο 98 (παρ. 12) του Ν. 1892/1990 «για τον εκσυγχρο- 
νιμό και την ανάπτυξη και άλλες διατάξεις» (Α' 101). 

3. Τις διατάξεις των άρθρων 23 (παρ. 1) και 24 του Ν. 
1558/1985 «Κυβέρνηση και Κυβερνητικά Όργανα» (Α' 
137) και των άρθρων 9 και 13 του Π. Δ/τος 473/1985 «Κα¬ 
θορισμός και ανακατανομή των αρμοδιοτήτων των 
Υπουργείων» (Α' 157). 

4. Τις διατάξεις του άρθρου 11 (παρ. 2,3 και 12) και του 
άρθρου 13τουΝ. 1515/1985 «ρυθμιστικό σχέδιο καιπρό- 
γραμμα προστασίας περιβάλλοντος της ευρύτερης πε- 
ριοχής της Αθήνας» (Α' 18) όπως το άρθρο 13 τροποποιή¬ 
θηκε με την παρ. 6του άρθρου 31 του Ν. 1650/1986. 

5. Τις διατάξεις του άρθρου 11 (παρ. 2, 3 και 12) και του 
άρθρου 13τουΝ. 1561/1985 «ρυθμιστικό σχέδιο και πρό¬ 
γραμμα προστασίας περιβάλλοντος της ευρύτερης πε¬ 
ριοχής της Θεσσαλονίκης και άλλες διατάξεις» (Α' 148) 


όπως το άρθρο 13 τροποποιήθηκε με την παρ. 7 του άρ¬ 
θρου 31 του Ν. 1650/1986. 

6. Τις διατάξεις του Ν. 2218/1994 «Ίδρυση νομαρχιακής 
αυτοδιοίκησης τροποποίηση διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις» (Α' 90) όπως συμπληρώθηκε με το Ν. 2240/1994 «Συ¬ 
μπλήρωση διατάξεων για τη Νομαρχιακή Αυτοδιοίκηση 
κ.α.» (Α' 153). 

7. Τις διατάξεις του άρθρου 3 (παρ. 10) του Ν. 
2242/1994 «Πολεοδόμηση περιοχών δεύτερης κατοικίας 
και ζώνες οικιστικού ελέγχου, προστασία φυσικού και δο¬ 
μημένου περιβάλλοντος και άλλες διατάξεις (Α' 162), 
όπως συμπληρώθηκε με το άρθρο 4 (παρ. 3) του Ν. 
2508/1997 «Βιώσιμη οικιστική ανάπτυξη.... και άλλες δια¬ 
τάξεις» (Α 124). 

8. Τις διατάξεις της υπ' αριθμ 59388/3363/1988 κοινής 
Υπουργικής Απόφασης «Τρόπος, όργανα και διαδικασία 
επιβολής και είσπραξης των διοικητικών προστίμων του 
άρθρου 30 του Ν. 1650/1986 (Β 638)». 

9 Τις διατάξεις του άρθρου 1 (παρ 28 και 29) του Π. 
Δ/τος 28/28-1-1993 «Καθορισμός αρμοδιοτήτων που δια¬ 
τηρούνται από τον Υπουργό και τις περιφερειακές υπη¬ 
ρεσίες διανομαρχιακού επιπέδου του Υπουργείου Πε- 
ριάλλοντος, Χωροταξίας και Δημοσίων Έργων (Α' 9)». 

10 Τις διατάξεις του άρθρου 19του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης (Δημοσίου, Ν.ΠΔ.Δ. και ΟΤΑ)» (Α' 40). 

11. Τις διατάξεις της υπ' αριθμ. 88740/1883/1995 «Κα¬ 
θορισμός μέτρων και όρων για τη σκόπιμη ελευθέρωση 
γενετικώς τροποποιημένων μικροοργανισμών στο περι¬ 
βάλλον (Β'1008)». 

12. Την οδηγία 97/35/ΕΚ της Επιτροπής της 18ης Ιουνί¬ 
ου 1997 των Ευρωπαϊκών Κοινοτήτων «για τη δεύτερη 
προσαρογή στην τεχνική πρόοδο της οδηγίας 
90/220/ΕΌΚ του Συμβουλίου για τη σκόπιμη ελευθέρωση 
γενετικώς τροποποιημένων μικροοργανισμών στο περι¬ 
βάλλον» ([_ 169/72/27.6.97). 

13. Τον Κανονισμό 258/1997 του Ευρωπαϊκού Κοινο¬ 
βουλίου και του Συμβουλίου «σχετικά με τα νέα τρόφιμα 
και τα νέα συστατικά τροφίμων». 

14. Τις διατάξεις του άρθρου 29Α του Ν. 1558/1985 
όπως αυτό συμπληρώθηκε με το άρθρο 27 του Ν. 
2081 /1992 (Α' 154) και τροποποιήθηκε με την παράγραφο 
2α του άρθρου 1 του Ν. 2469/1997 (Α'38). 

15. Τις διατάξεις της παραγ. 3 του άρθρου 22 του Ν. 
2362/1995 «Περί Δημοσίου Λογιστικού,, ελέγχου δαπα¬ 
νών του Κράτους και άλλες διατάξεις (Α' 247)». 

16. Την υπ αριθμ. ΔΠ 399/1999 κοινή απόφαση του 
Πρωθυπουργού και του Υπουργού Ανάπτυξης «Ανάθεση 
αρμοδιοτήτων στους Υφυπουργούς Ανάπτυξης Άννα Δια- 
μαντοπούλου και Γ. Χαραλάμπους» (Β' 198). 

17. Την υπ αριθμ. 8211/8.3.1999 κοινή απόφαση του 
Πρωθυπουργού και της Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των στον Υφυπουργό Εσωτερικών, Δημόσιας Διοίκησης 
και Αποκέντρωσης Γεώργιος Φλωρίδη» (Β' 138). 

18. Την υπ αριθμ. 5803/13.11.1998 κοινή Απόφαση του 
Πρωθυπουργού και του Υπουργού Υγείας και Πρόνοιας 
«Ανάθεση αρμοδιοτήτων στους Υφυπουργούς Υγείας και 
Πρόνοιας Νικ. Φαρμάκη και Θ. Κοτσώνη» (Β' 1178). 

19. Την υπ’ αριθμ. Δ17α/03/99/Φ221/1996 κοινή Απόφα¬ 
ση του Πρωθυπουργού και του Υπουργού Περιβάλλο¬ 
ντος, Χωροταξίας και Δημοσίων Έργων «Ανάθεση αρμό- 

διοτήτων στους Υφυπουργούς Περιβάλλοντος Χωροτα¬ 
ξίας και Δημοσίων Έργων Θεόδωρο Κολιοπάνο και Χρή- 
στο Βερελή» (Β' 1006). 

20. Την υπ' αριθμ. 1107147/1239/006Α/4.10.96 απόφα¬ 
ση του Πρωθυπουργού και του Υπουργού Εθνικής Οικο¬ 
νομίας και Οικονομικών «Ανάθεση αρμοδιοτήτων στους 
Υφυπουργούς Οικονομικών» (Β'922). 

21. Το άρθρο 42 του Ν 2214/94 (Α' 75). 

22. Το γεγονός ότι από τις διατάξεις της παρούσας από¬ 
φασης προκαλείται ετήσια δαπάνη σε βάρος του Κρατι¬ 
κού Προϋπολογισμού ύψους 3.500.000 δρχ. περίπου, η 
οποία θα αντιμετωπίζεται από τις πιστώσεις του προϋπο¬ 
λογισμού του ΥΠΕΧΩΔΕ (Φ 31/110 ΚΑΕ 0515), αποφασί¬ 
ζουμε: 

Άρθρο 1 

Σκοπός 

Με την απόφαση αυτή αποσκοπείται η τροποποίηση της 
υπ' αριθμ. 88740/1883/1995 κοινής Υπουργικής Απόφα¬ 
σης σε συμμόρφωση προς τις διατάξεις της οδηγίας 
97/35/ΕΚ της Επιτροπής της 18ης Ιουνίου 1997 των Ευ¬ 
ρωπαϊκών Κοινοτήτων με θέμα: «Για τη δεύτερη προσαρ¬ 
μογή στην τεχνική πρόοδο της οδηγίας 90/220/ΕΟΚ του 
Συμβουλίου για τη σκόπιμη ελευθέρωση γενετικώς τρο¬ 
ποποιημένων οργανισμών στο περιβάλλον» που έχει δη- 
μοσιευθεί στην Ελληνική γλώσσα στην Επίσημη Εφημερί¬ 
δα των Ευρωπαϊκών Κοινοτήτων (ΕΕ ί 169 σελ. 
72/27.6.1997), ώστε να εφαρμόζεται πιο αποτελεσματικά 
για την προστασία του περιβάλλοντος η ως άνω Κοινή 
Υπουργική Απόφαση. 

Άρθρο 2 

Για τους σκοπούς της παρούσας απόφασης τροποποι¬ 
είται η υπ' αριθμ. 88740/1883/1995 Κοινή Υπουργική Από¬ 
φαση και ειδικότερα: 

1. Στο Κεφάλαιο Α το άρθρο 4 ως εξής: 

α) Η πρώτη πρόταση της παραγράφου 2 τροποποιείται 
ως εξής: 

«2. Για την πραγματοποίηση του συντονιστικού αυτού 
έργου συνιστάται με κοινή απόφαση των Υπουργών Οικο¬ 
νομικών και ΠΕΧΩΔΕ που δημοσιεύεται στην Εφημερίδα 

της Κυβερνήσεως διυπουργική επιτροπή.συναρμό- 

διων Υπουργείων». 

β) Προστίθεται νέα παράγραφος 5 ως εξής: 

«5. Με την ίδια απόφαση που αναφέρεται στην παρά¬ 
γραφο 2 του άρθρου αυτού, καθορίζονται και θέματα 
αμοιβών των μελών της προβλεπόμενης επιτροπής και 
κάθε αναγκαία λεπτομέρεια για την εκτέλεση του έργου 
της». 

2. Στο Κεφάλαιο Β' η παράγραφος 5 του άρθρου 5 τρο¬ 
ποποιείται και αντικαθίσταται ως εξής: 

«5. Σε κάθε περίπτωση υποβολής του φακέλου γνωστο¬ 
ποίησης στην αρμόδια αρχή ο γνωστοποιών υποχρεούται 
στην καταβολή αντίστοιχου παράβολου το ποσό του 
οποίου καθορίζεται ως εξής: 

α) Στην περίπτωση που αναφέρεται στην παραγ. 1, το 
ποσό των 700.000 δραχμών. 

β) Στην περίπτωση που αναφέρεται στην παραγ. 3, το 
ποσό των 500.000 δραχμών. 

γ) Στην περίπτωση που αναφέρεται στην παραγ. 4 το 
ποσό το οποίο δεν μπορεί να υπερβαίνει τις 700.000 δραχ¬ 
μές καθορίζεται κατά περίπτωση από τη Γ ενική Δ/νση 
Περ/ντος του ΥΠΕΧΩΔΕ με κριτήριο τη σοβαρότητα και 


το κόστος των ληπτέων μέτρων αποτροπής των κινδύνων 
για την υγεία και το περιβάλλον. 

Τα ποσά των ως άνω παραβολών που μπορούν να ανα¬ 
προσαρμόζονται με κοινή απόφαση των Υπουργών Περι¬ 
βάλλοντος, Χωροταξίας και Δημοσίων Έργων και Οικο¬ 
νομικών κατατίθενται σε οποιοδήποτε Δημόσιο Ταμείο 
και αποδίδονται στο ΕΤΕΡΠΣ σύμφωνα με τις κείμενες 
διατάξεις. Τα ποσά αυτά διατίθενται αποκλειστικά για δα¬ 
πάνες αξιολόγησης του φακέλου». 

3. Στο Κεφάλαιο Γ η παράγραφος 5 του άρθρου 8 τρο¬ 
ποποιείται και αντικαθίσταται ως εξής: 

«5. Σε κάθε περίπτωση υποβολής του φακέλου γνωστο¬ 
ποίησης στην αρμόδια αρχή ο γνωστοποιών υποχρεούται 
στην καταβολή αντίστοιχου παράβολου το ποσό του 
οποίου καθορίζεται ως εξής: 

α) Στην περίπτωση που αναφέρεται στην παραγ. 1, το 
ποσό του 1.500.000 δραχμών. 

β) Στην περίπτωση που αναφέρεται στην παραγ. 4, το 
ποσό των 700.000 δραχμών. 

γ) Στην περίπτωση που αναφέρεται στην παραγ. 5 το 
ποσό το οποίο δεν μπορεί να υπερβαίνει το 1.500.000 
δραχμές καθορίζεται κατά περίπτωση από τη Γενική 
Δ/νση Περ/ντος του ΥΠΕ ΧΩΔΕ με κριτήριο τη σοβαρότη¬ 
τα και το κόστος των ληπτέων μέτρων αποτροπής των κιν¬ 
δύνων για την υγεία και το περιβάλλον. 

Τα ποσά των ως άνω παραβολών που μπορούν να ανα¬ 
προσαρμόζονται με κοινή απόφαση των Υπουργών Περι¬ 
βάλλοντος, Χωροταξίας και Δημοσίων Έργων και Οικο¬ 
νομικών κατατίθενται σε οποιοδήποτε Δημόσιο Ταμείο 
και αποδίδονται στο ΕΤΕΡΠΣ σύμφωνα με τις κείμενες 
διατάξεις. Τα ποσά αυτά διατίθενται αποκλειστικά για δα¬ 
πάνες αξιολόγησης του φακέλου», 

4. Το άρθρο 17 τροποποιείται και αντικαθίσταται ως εξής: 

«Αρθρο 17 
Παραρτήματα 

Προσαρτώνται και αποτελούν αναπόσπαστο μέρος της 
παρούσας απόφασης τα Παραρτήματα I, II, III, IV, V και VI 
που ακολουθούν. 

Τα Παραρτήματα αυτά τροποποιούνται για την προ¬ 
σαρμογή τους στην τεχνική πρόοδο σύμφωνα με τις σχε¬ 
τικές κοινοτικές οδηγίες». 

Το Παράρτημα III του άρθρου 17 αντικαθίσταται από το 
παράρτημα του άρθρου 3 της παρούσας απόφασης. 

Άρθρο 3 

Προσαρτάται και αποτελεί αναπόσπαςττο μέρος της πα¬ 
ρούσας απόφασης το Παράρτημα που ακολουθεί: 


ΠΑΡΑΡΤΗΜΑ 
«ΠΑΡΑΡΤΗΜΑ III 

ΠΡΟΣΘΕΤΕΣ ΠΛΗΡΟΦΟΡΙΕΣ ΠΟΥ ΑΠΑΙΤΟΥΝΤΑΙ 

ΣΕ ΠΕΡΙΠΤΩΣΗ ΓΝΩΣΤΟΠΟΙΗΣΗΣ ΤΗΣ ΔΙΑΘΕΣΗΣ 
ΠΡΟΪΟΝΤΟΣ ΣΤΗΝ ΑΓΟΡΑ 

Α. Εκτός από τις πληροφορίες που καθορίζονται στο 
παράρτημα II, η γνωστοποίηση της διάθεσης προϊόντων 
οπήν αγορά πρέπει να περιέχει και τα ακόλουθα στοιχεία: 

1. Ονομασία του προϊόντος και ονομασία του ή των ΓΤΟ 
που περιέχονται σ' αυτό. 

2. Επωνυμία του κατασκευαςπη ή του οίκου διανομής 
και διεύθυνσή τους στην Κοινότητα. 

3. Ειδικότητα (ερθοίίίοίίγ) του προϊόντος ακριβείς όροι 
χρήσης συμπεριλαμβανομένων, εφόσον απαιτείται του 
τύπου του περιβάλλοντος ή/και της ή των γεωγραφικών 
περιοχών της Κοινότητας για τις οποίες είναι κατάλληλο 
το προϊόν. 

4. Τύπος της αναμενόμενης χρήσης βιομηχανία, γεωρ¬ 
γία και επαγγέλματα που απαιτούν εξειδίκευση, κατανα¬ 
λωτική χρήση από το ευρύ κοινό. 

5. Πληροφορίες σχετικά με τη γενετική τροποποίηση οι 
οποίες μπορούν να αποτελέσουν βάση για την ενδεχόμε¬ 
νη δημιουργία μητρώου γενετικών τροποποιήσεων που 
υφίστανται οργανισμοί (σε επίπεδο είδους). Αυτές είναι 
δυνατόν να περιλαμβάνουν νουκλεοτιδικές αλληλουχίες 
ή άλλα στοιχεία κατάλληλα να περιληφθούν στο ανωτέρω 
μητρώο. 

Β. Σύμφωνα με το άρθρο 8 της απόφασης απαιτούνται, 
ενδεχομένως και τα παρακάτω στοιχεία, επιπλέον αυτών 
που προβλέπονται στο σημείοΑ: 

1. Μέτρα που πρέπει να λαμβάνονται σε περίπτωση τυ¬ 
χαίας ελευθέρωσης ή εσφαλμένης χρήσης. 

2. Συγκεκριμένες οδηγίες ή συστάσεις για την αποθή¬ 
κευση και το χειρισμό. 

3. Προβλεπόμενη εισαγωγή ή/και παραγωγή στην Κοι¬ 
νότητα. 

4. Προτεινόμενη συσκευασία. Πρέπει να είναι η ενδε- 
δειγμένη ώστε να αποφεύγεται η τυχαία ελευθέρωση του 
ή των ΓΤΟ κατά την αποθήκευση ή σε μεταγενέστερο στά¬ 
διο. 

5. Προτεινόμη επισήμανση, η οποία πρέπει να περιέχει, 
τουλάχιστον συνοπτικά, τα στοιχεία που αναφέρονται 
στα σημεία Α. 1, Α.2, Α.3, Β.1 καιΒ.2. 

Γ. Σύμφωνα με το άρθρο 8 της απόφασης οι ακόλουθες 
πληροφορίες παρέχονται στη γνωστοποίηση: 

Προτεινόμενη επισήμανση η οποία περιλαμβάνει την 
αναγραφή, σε ετικέτα ή συνοδευτικό έγγραφο, ένδειξης 
η οποία αναφέρει ότι το προϊόν περιέχει ή αποτελείται 
από γενετικώς τροποποιημένους οργανισμούς. Για τα 
προϊόντα που πρόκειται να διατεθούν στην αγορά σε μείγ¬ 
μα με μη γενετικώς τροποποιημένων οργανισμών». 

Άρθρο 4 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαΐου 1999 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ ΕΘΝΙΚΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ 

Γ. ΦΛΩΡΙΔΗΣ ΓΙΑΝΝΟΣ ΠΑΠΑΝΤΩΝΙΟΥ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΔΡΥΣ Γ. ΧΑΡΑΛΑΜΠΟΥΣ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΓΕΩΡΓΙΑΣ 

ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Θ. ΚΟΛΙΟΠΑΝΟΣ Γ. ΑΝΩΜΕΡΙΤΗΣ 

ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

ΝΙΚ. ΦΑΡΜΑΚΗΣ 


Αριθ. Γ2/2750 ( 4 ) 

Πραγματοποίηση Ενημερωτικής Διημερίδας για την ανα¬ 
μόρφωση και αναβάθμιση του συστήματος επιμόρφω¬ 
σης των εκπαιδευτικών στο πλαίσιο του Τ.Δ. Έργου 
1.2.γ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 24, 28 και 29 του Ν. 
1566/1985, του άρθρου 12του Ν. 1824/1988, του άρθρου 
22 παρ. 3 του Ν. 2362/1995 και του άρθρου 4 του Π.Δ. 
250/1992 (ΦΕΚ138Α). 

2. Την αρ. 1107147/1239/006 Α (ΦΕΚ 922/τ.Β/7.10.96) 
απόφαση του Πρωθυπουργού και του Υπουργού Οικονο¬ 
μικών «Περί αναθέσεως αρμοδιοτήτων στους Υφυπουρ¬ 
γούς Οικονομικών». 

3. Την αρ. Στ5/33/9.10.96 (ΦΕΚ 937/τ.Β/14.10.96) από¬ 
φαση του Πρωθυπουργού και του Υπουργού Εθνικής Παι¬ 
δείας και Θρησκευμάτων «Περί αναθέσεως αρμοδιοτή¬ 
των στον Υφυπουργό Εθνικής Παιδείας και Θρησκευμά¬ 
των». 

4. Το εγκεκριμένο Τεχνικό Δελτίο Ενέργειας 1.2.γ «Ανα¬ 
βάθμιση της Λυκειακής Βαθμίδας» που εντάσσεται στο 
Επιχειρησιακό Πρόγραμμα Εκπαίδευσης και Αρχικής 
Επαγγελματικής Κατάρτισης (Ε.Π.Ε.Α.Ε.Κ.), από το οποίο 
θα χρηματοδοτηθούν. 

5. Το εγκεκριμένο Τεχνικό Δελτίο έργου 1.2.γ.1 «Σεμι¬ 
νάρια ενημέρωσης και εργασίας των εκπ/κών με θέμα την 
αναβάθμιση του Λυκείου», το οποίο εντάσσεται στην 
Ενέργεια 1.2.γ «Αναβάθμιση της Λυκειακής Βαθμίδας», 
όπως αυτό τροποποιήθηκε με την αρ. ΚΑ/767/18.2.1999 
Απόφαση του ,Τνικού Γραμματέα ΥΠΕΠΘ. 

6. Το Πρακτικό Νο 3/99 της Επιτροπής Ερευνών του 
Παιδαγωγικού Ινστιτούτου με το οποίο εγκρίνεται η υλο¬ 
ποίηση των Σεμιναρίων: 

α. Γ ια του Σχολικούς Συμβούλους Δευτεροβάθμιας Εκ¬ 
παίδευσης όλων των ειδικοτήτων και 

β. Γ ια τα στελέχη Πρωτοβάθμιας και Δευτεροβάθμιας 
Εκπ/σης του νομού Αττικής και τους Διευθυντές και Υπο¬ 
διευθυντές των Π ΕΚ όλης της χώρας. 

7. Την αρ. Η/3273/27.4.94 Κοινή Απόφαση των Υπουρ¬ 
γών Οικονομικών, Εθνικής Παιδείας και Θρησκευμάτων 
και Ενέργειας και Τεχνολογίας για «Σύσταση Ειδικού Λο¬ 
γαριασμού στο Παιδαγωγικό Ινστιτούτο», όπως αυτή τρο¬ 
ποποιήθηκε με την αρ. 2880/18.9.96 Κοινή Απόφαση των 
Υπουργών Οικονομικών και Εθνικής Παιδείας και Θρη¬ 
σκευμάτων. 

8. Την αρ. Κ.Α. 3196/25.11.97 Κοινή Υπουργική Απόφα¬ 
ση για: Χρηματοδότηση του Παιδαγωγικού Ινστιτούτου 
για τη διαχείριση του Εργου: «Σεμινάρια ενημέρωσης και 
εργασίας των εκπ/κών με θέμα την αναβάθμιση του Λυ¬ 
κείου» της Ενέργειας 1.2.γ. «Αναβάθμιση της Λυκειακής 
Βαθμίδας». 

9. Το γεγονός ότι η προκαλούμενη από την παρούσα 
απόφαση δαπάνη συνολικού ύψους «25. 000.000» καλύ¬ 
πτεται από τις πιστώσεις του Π.Δ.Ε. 1999 (ΣΑΕ 45/2) του 
Έργου 9745507 Β' ΚΠΣ μέσω του Ειδικού Λογαριασμού 
του Παιδαγωγικού Ινστιτούτου και χρηματοδοτείται κατά 
75% από Κοινοτική Συμμετοχή, αποφασίζουμε: 

Την πραγματοποίηση ενημερωτικής Διημερίδας με θέ¬ 
μα «Η Επιμόρφωση των Εκπαιδευτικών, προτεραιότητα 

της εκπαιδευτικής πολιτικής του 21 ου αι.: θεσμοί ποιοτικής 
ανάπτυξης και αποτελεσματικότητας». 

Η Διημερίδα που αφορά στις διαδικασίες αναμόρφω¬ 
σης και αναβάθμισης του συστήματος επιμόρφωσης των 
εκπαιδευπκών θα πραγματοποιηθεί στην Αθήνα στις 14 
και 15.12.1998 (14.12 από 9.00 π.μ. μέχρι 18.30 μ.μ. και 
στις 15 /. 12 από 9.00 π.μ. μέχρι 15.30 μ.μ.) και θα κληθούν 
να το παρακολουθήσουν: 

α) οι Προϊστάμενοι των Διευθύνσεων και των Γραφείων 
της Πρωτοβάθμιας και Δευτεροβάθμιας Εκπαίδευσης Ατ¬ 
τικής 

β) οι Σχολικοί Σύμβουλοι της Πρωτοβάθμιας και της 
Δευτεροβάθμιας Εκπαίδευσης Αττικής 
γ) οι Διευθυντές και Υποδιευθυντές των ΠΕΚ όλης της 
χώρας. 

Εισηγητές στη Διημερίδα θα είναι καθηγητές Α.Ε.Ι., 
εμπειρογνώμονες από ευρωπαϊκές χώρες, καθώς και εκ¬ 
πρόσωποι επιστημονικών και συνδικαλιστικών φορέων 
που υλοποιούν επιμορφωτικά προγράμματα στο χώρο 
της εκπαίδευσης. 

Επιλέξιμες δαπάνες για την πραγματοποίηση της ενη¬ 
μερωτικής Διημερίδας + θεωρούνται οι ακόλουθες: 

• Αμοιβή επιμορφωτών. 

• Οδοιπορικά επιμορφωτών (και όσων έρχονται από ευ¬ 
ρωπαϊκές χώρες). 

• Διαμονή επιμορφωτών. 

• Διατροφή επιμορφωτών (γεύμα για όλους και δείπνο 
μόνο για τους διανυκτερεύοντες). 

• Οδοιπορικά επιμορφούμενων (μετά συνήθη συγκοι¬ 
νωνιακά μέσα). 

• Διαμονή επιμορφουμένων (για τους Διευθυντές και 
Υποδιευθυντές των ΠΕΚ εκτός Αττικής). 

• Ημερήσια αποζημίωση επιμορφουμένων (Διευθυ¬ 
ντών και Υποδιευθυντών των ΠΕΚ εκτός Αττικής). 

• Διατροφή επιμορφούμενων (γεύμα για όλους και δεί¬ 
πνο μόνο για τους διανυκτερεύοντες). 

• Έντυπο διδακτικό υλικό (φάκελοι - φυλλάδια - βιβλία 
- φωτοτυπίες κτλ). 

• Μίσθωση και τεχνικός εξοπλισμός χώρων (συμπερι- 
λαμβάνεται και η ενοικίαση μεταφραστικού εξοπλισμού). 

• Αμοιβή συντονιστή, επιμελητών, φροντιστών και αξιο- 
λογητών. 

• Υπηρεσίες οαίβπης (καφές, αναψυκτικά κτλ). 

• Έκδοση Πρακτικών. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 20 Μαΐου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ I. ΑΝΘΟΠΟΥΛΟΣ 

-Φ- 

Αριθ. Γ2/2751 ( 5 ) 

Πραγματοποίηση Ταχύρρυθμων Υποχρεωτικών Επιμορ¬ 
φωτικών Προγραμμάτων για τους Πανελλήνιους Μα¬ 
θητικούς Καλλιτεχνικούς Αγώνες. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 24, 28 και 29 του Ν. 


1566 / 1985 ,του άρθρου 12του Ν. 1824/1988,του άρθρου 
17 του Ν. 2009/1992 του άρθρου 22, παρ. 3 του Ν. 
2362/1995 και του άρθρου 4 του Π.Δ. 250/1992(ΦΕΚ 138 
Α). 

2. Την αρ. 1107147/1239/006Α (ΦΕΚ 922/τ. Β/7.10.96) 
απόφαση του Πρωθυπουργού και του Υπουργού Οικονο¬ 
μικών «Περί αναθέσεως αρμοδιοτήτων στους Υφυπουρ¬ 
γούς Οικονομικών». 

3. Την αρ. Στ5/33/9.10.96 (ΦΕΚ 922/τ.Β/7.10.96 απόφα¬ 
ση του Πρωθυπουργού και του Υπουργού Εθνικής Παι¬ 
δείας και Θρησκευμάτων «Περί αναθέσεως αρμοδιοτή¬ 
των στον Υφυπουργό Εθνικής Παιδείας και Θρησκευμά¬ 
των». 

4. Την αριθμ. 7/1996 Πράξη του Παιδαγωγικού Ινσπ- 
τούτου. 

5. Το εγκεκριμένο από 20.9.96 Τεχνικό Δελτίο Ενέργει¬ 
ας 1.3.α «Επιμόρφωση Εκπ/κών» που εντάσσεται στο Επι¬ 
χειρησιακό Πρόγραμμα Εκπαίδευσης και Αρχικής Επαγ¬ 
γελματικής Κατάρτισης Ε.Π.Ε.Α.Ε.Κ. από το οποίο θα 
χρηματοδοτηθούν. 

6. Το εγκεκριμένο Τεχνικό Δελτίο Εργου 1.3.α(1) 1 «Επι¬ 
μορφωτικά Προγράμματα για την υποδοχή και την υπο¬ 
στήριξη εκπαιδευτικών αλλαγών για εκπαιδευτικούς που 
υπηρετούν» το οποίο εντάσσεται στην Ενέργεια 1.3.α 
«Επιμόρφωση Εκπαιδευτικών» του Ε.Π.Ε.Α.Ε.Κ. όπως 
τροποποιήθηκε σύμφωνα με το υπ' αριθμ. πρωτ ΚΑ 
4089/31.12.89 έγγραφο του Γ ενικού Γ ραμματέα ΥΠΕΠΘ 
και Προέδρου της Επιτροπής Παρακολούθησης. 

7. Το γεγονός ότι η προκαλούμενη από την παρούσα 
απόφαση δαπάνη συνολικού ύψους «60.000.000» δραχ¬ 
μών καλύπτεται από τις πιστώσεις του Π.Δ.Ε. 1999 (ΣΑΕ 
045/2), έργο 9645508 «Επιμόρφωση Εκπαιδευτικών 

1.3. α» και χρηματοδοτείται κατά 75% από Κοινοτική Συμ¬ 
μετοχή, αποφασίζουμε: 

Την πραγματοποίηση Ταχύρρυθμων Υποχρεωτικών 
Επιμορφωτικών Προγραμμάτων προκειμένου να ενημε¬ 
ρωθούν οι εκπ/κοί της Δ/θμιας Εκπ/σης σχεπκά με τους 
Πανελλήνιους Μαθητικούς Καλλιτεχνικούς Αγώνες, τις 
διαδικασίες προετοιμασίας και της διοργάνωσής τους. 
Τη φροντίδα υλοποίησης των Ταχύρρυθμων Υποχρεωτι¬ 
κών Επιμορφωτικών Προγραμμάτων έχουν τα Περιφερει¬ 
ακά Επιμορφωτικά Κέντρα (ΠΕΚ) όλης της χώρας. Τα 
ΠΕΚ πραγματοποιούν τα Ταχύρρυθμα Υποχρεωτικά Επι¬ 
μορφωτικά Προγράμματα στην έδρα τους και έχουν τη 
δυνατότητα να τα εξακτινώσουν στις έδρες των νομών και 
σε άλλες πόλεις της περιφέρειάς τους. 

Τα συγκεκριμένα Επιμορφωτικά Προγράμματα έχουν 
προσδιορισμένο θεματικό πεδίο και πραγματοποιούνται 
όπως ορίζεται και στο συγκεκριμένο Τ.Δ. Έργου 

1.3. α(1)1, σε δύο φάσεις: 

1. Η πρώτη φάση περιλαμβάνει τα προγράμματα επι¬ 
μόρφωσης των πολλαπλασιαστών. Ο Υπεύθυνος της 
ενέργειας 1.3.α «Επιμόρφωση Εκπαιδευτικών» σε συνερ¬ 
γασία με τον Υπεύθυνο του Υποέργου 1.3.α(1)1 συγκρο¬ 
τούν την επιμορφωτική ομάδα για την επιμόρφωση των 
πολλαπλασιαστών. Η συγκεκριμένη επιμορφωτική ομάδα 
αποτελείται από τα μέλη της Πανελλήνιας Συντονιστικής 
Επιτροπής των μαθητικών καλλιτεχνικών αγώνων, στελέ¬ 
χη του ΥΠΕΠΘ, κ.α. 

Ως πολλαπλασιαστές καλούνται οι υπεύθυνοι των Πα¬ 
νελλήνιων Μαθητικών Καλλιτεχνικών Αγώνων από τις Δι¬ 
ευθύνσεις Δευτεροβάθμιας Εκπαίδευσης όλης της χώ¬ 
ρας, οι Σχολικοί Σύμβουλοι των Καλλιτεχνικών Μάθημά- 

των, οι Σχολικοί Σύμβουλοι Μουσικής και οι Σχολικοί Σύμ¬ 
βουλοι Φυσικής Αγωγής. 

Τα Επιμορφωτικό Πρόγραμμα θα πραγματοποιηθεί στο 
Ξενοδοχείο «Τιτάνια» στις 22.1.1999 (από 9.00-14.00 και 
16.00-20.00) και θα είναι διάρκειας 9 ωρών. 

2. Κατά τη δεύτερη φάση, οι καταστάσεις με τους πολ¬ 
λαπλασιαστές διαβιβάζονται στα ΠΕΚ προκειμένου οι Σχο¬ 
λικοί Σύμβουλοι Φυσικής Αγωγής, οι Σχολικοί Σύμβουλοι 
Καλλιτεχνικών Μαθημάτων και οι Υπεύθυνοι των Πανελλή¬ 
νιων Μαθητικών Καλλιτεχνικών Αγώνων από τις Δ/νσεις 
Δ/θμιας Εκπ/σης να αναλάβουν την επιμόρφωση των κα¬ 
θηγητών που διδάσκουν Μουσική, Φυσική Αγωγή και Καλ¬ 
λιτεχνικά Μαθήματα, των καθηγητών που κατά τη σχολική 
χρονιά 1998-99 θα ασχοληθούν με θεατρικές παραστάσεις 
στο πλαίσιο των δραστηριοτήτων του σχολείου τους κα¬ 
θώς και των Δ/ντών των σχολικών μονάδων όλων των τύπων 
της Δ/θμιας Εκπ/σης (Γυμνάσια, Ενιαία Λύκεια, Τεχνικο- 
Επαγγελματική Εκπ/ση) όλης της χώρας. Τα προγράμματα 
της β' φάσης θα υλοποιηθούν κατά το χρονικό διάστημα 
από 1.2.99 μέχρι 5.3.99 στα 16 ΠΕΚ όλης της χώρας. 

Οι Προϊστάμενοι των Δ/νσεων Δ/θμιας Εκπ/σης συντάσ¬ 
σουν καταστάσεις με τα ονόματα των εκπ/κών που υπο- 
χρεούνται να παρακολουθήσουν τα συγκεκριμένα επι¬ 
μορφωτικά προγράμματα και τις αποστέλλουν στα ΠΕΚ. 
Τα ΠΕΚ σε συνεργασία με τους πολλαπλασιαστές και 
τους Προϊσταμένους των Δ/νσεων Δευτεροβάθμιας 
Εκπ/σης διαμορφώνουν τα προγράμματα, εξευρίσκουν 
το χώρο, φροντίζουν το διδακτικό υλικό, καταρτίζουν το 
ωρολόγιο πρόγραμμα, συγκεντρώνουν τα δικαιολογητι- 
κά των δαπανών κ.α. 

Τα Επιμορφωτικά Προγράμματα κατά τη β' φάση έχουν 
διάρκεια 6 ωρών και πραγματοποιούνται σε μία (1) ημέρα 
από έναν ή περισσότερους πολλαπλασιαστές. 

Στους επιμορφούμενους που θα παρακολουθήσουν τα 
Προγράμματα θα χορηγηθεί βεβαίωση παρακολούθη¬ 
σης. 

3. Επιλέξιμες δαπάνες για την εφαρμογή των Ταχύρ¬ 
ρυθμων Υποχρεωτικών Επιμορφωτικών Προγραμμάτων 
θεωρούνται οι ακόλουθες: 

Α' φάση 

α) Αμοιβή επιμορφωτών ανά διδακτική ώρα. 

β) Έξοδα μετακίνησης (με τα συνήθη συγκοινωνιακά 
μέσα), διαμονής και διατροφής των επιμορφωτών. 

γ) Έξοδα μετακίνησης (με τα συνήθη συγκοινωνιακά 
μέσα) διαμονής και διατροφής των επιμορφούμενων πολ¬ 
λαπλασιαστών. 

δ) Διδακτικό υλικό (εκτύπωση, φωτοτυπίες, σημειώ¬ 
σεις). 

ε) Αμοιβή αξιολογητών. 

στ) Αναλώσιμα και λοιπές λειτουργικές δαπάνες (θέρ¬ 
μανση, καθαριότητα, φωτισμός κ.α.). 

ζ) Υπηρεσίες οαΐβππς). 

η) Μίσθωση χώρων. 

Β' φάση 

α) Αμοιβή επιμορφωτών ανά διδακτική ώρα, οδοιπορικά 
και εκτός έδρας. 

β) Έξοδα μετακίνησης επιμορφούμενων εκπαιδευτι¬ 
κών. 

γ) Έξοδα διαμονής και διατροφής των επιμορφούμε- 
νων στις εξαιρετικές εκείνες περιπτώσεις όπου οι ιδιαίτε¬ 
ρες συνθήκες το απαιτούν (νησιωτικές, παραμεθόριες, 
απομακρυσμένες περιοχές νομών με μικρό αριθμό επι- 
μορφούμενών εκπ/κών). 


δ) Διδακτικό υλικό. 

ε) Αναλώσιμα και λοιπές λειτουργικές δαπάνες. 

στ) Αμοιβή φροντιστών, επιμελητών. 

ζ) Μίσθωση χώρων. 

3. Ο διαχειριστικός απολογισμός που ανατίθεται στα 
ΠΕΚ είναι συνολικός. Τα ΠΕΚ κάνουν «εσωτερικές» μετα¬ 
κινήσεις δαπανών από πρόγραμμα σε πρόγραμμα, από 
μια κατηγορία δαπάνης σε άλλη στο πλαίσιο του συνολι¬ 
κού αριθμού προγραμμάτων που αναλαμβάνουν να υλο¬ 
ποιήσουν. Ειδικά για την υλοποίηση της Α' φάσης (επι¬ 
μόρφωση των πολλαπλασιαστών (επιμορφωτών) οι επι¬ 
λέξιμες δαπάνες θα ανατεθούν για το διαχειριστικό 
απολογισμό στο 2° ΠΕΚ Αθήνας με ευθύνη του οποίου θα 
συγκεντρωθούν τα παραστατικά των εξόδων μετακίνη¬ 
σης, διαμονής, διατροφήςτων επιμορφούμενων, αμοιβής 
οδοιπορικών και εκτός έδρας των επιμορφωτών. Το 2° 
ΠΕΚ Αθήνας θα υποβάλει ονομαστική απολογιστική κα¬ 
τάσταση στο ΥΠΕΠΘ (Δ/νση ΚΠΣ από τον Ειδικό Λογα¬ 
ριασμό) το οποίο θα καταβάλει σε κάθε δικαιούχο το πο¬ 
σό των εξόδων του. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαΐου 1999 

ΟΙ ΥΦΥΠΟΥΡΓΟ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ Ι.ΑΝΘΟΠΟΥΛΟΣ 

- «- 

Αριθ. Γ2/2749 (6) 

Πραγματοποίηση Επιμορφωτικού Σεμιναρίου για τους 
Σχολικούς Συμβούλους της Δευτεροβάθμιας Εκπ/σης 
όλων των ειδικοτήτων (εξαιρούνται οι ΠΕ7 και ΠΕ10) 
στο πλαίσιο του Τ.Δ. Έργου 1,2γ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 24, 28 και 29 του Ν. 
1566/1985, του άρθρου 12τουΝ. 1824/1988, του άρθρου 
22 παρ. 3 του Ν. 2362/1995 και του άρθρου 4 του Π.Δ. 
250/1992 (ΦΕΚ138 Α). 

2. Την αρ. 1107147/1239/006Α (ΦΕΚ 922/τ. Β/7.10.96) 
απόφαση του Πρωθυπουργού και του Υπουργού Οικονο¬ 
μικών «Περί αναθέσεως αρμοδιοτήτων στους Υφυπουρ¬ 
γούς Οικονομικών». 

3. Την αρ. Στ5/33/9.10.96 (ΦΕΚ937/τ. Β/14.10.96) από¬ 
φαση του Πρωθυπουργού και του Υπουργού Εθνικής Παι¬ 
δείας και Θρησκευμάτων «Περί αναθέσεως αρμοδιοτή¬ 
των στον Υφυπουργό Εθνικής Παιδείας και Θρησκευμά¬ 
των». 

4. Το εγκεκριμένο Τεχνικό Δελτίο Ενέργειας 1,2.γ «Ανα¬ 
βάθμιση της Λυκειακής Βαθμίδας» που εντάσσεται στο 
Επιχειρησιακό Πρόγραμμα Εκπαίδευσης και Αρχικής 
Επαγγελματικής Κατάρτισης (Ε.Π.Ε.Α.Ε.Κ.), από το οποίο 
θα χρηματοδοτηθούν. 

5. Το εγκεκριμένο Τεχνικό Δελτίο έργου 1.2.γ.1 «Σεμι¬ 
νάρια ενημέρωσης και εργασίας των εκπ/κών με θέμα την 
αναβάθμιση του Λυκείου», το οποίο εντάσσεται στην 
Ενέργεια 1.2.γ «Αναβάθμιση της Λυκειακής Βαθμίδας», 

όπως αυτό τροποποιήθηκε με την αρ. ΚΑ/767/18.2.1999 
Απόφαση του Γενικού Γραμματέα ΥΠΕΠΘ. 

6. Το Πρακτικό Νο 3/99 της Επιτροπής Ερευνών του 
Παιδαγωγικού Ινστιτούτου με το οποίο εγκρίνεται η υλο¬ 
ποίηση των Σεμιναρίων: 

α. Για τους Σχολικούς Συμβούλους Δευτεροβάθμιας 
Εκπαίδευσης όλων των ειδικοτήτων και 

β. Για τα στελέχη Πρωτοβάθμιας και Δευτεροβάθμιας 
Εκπ/σης του νομού Αττικής και τους Διευθυντές και Υπο¬ 
διευθυντές των ΠΕΚ όλης της χώρας. 

7. Την αρ. Η/3273/27.4.94 Κοινή Απόφαση των Υπουργών 
Οικονομικών, Εθνικής Παιδείας και Θρησκευμάτων και 
Ενέργειας και Τεχνολογίας για «Σύσταση Ειδικού Λογαρια¬ 
σμού στο Παιδαγωγικό Ινστιτούτο», όπως αυτή τροποποι¬ 
ήθηκε με την αρ. 2880/18.9.96 Κοινή Απόφαση των Υπουρ¬ 
γών Οικονομικών και Εθνικής Παιδείας και Θρησκευμάτων. 

8. Την αρ. Κ.Α. 3196/25.11.97 Κοινή Υπουργική Απόφαση 
για: Χρηματοδότηση του Παιδαγωγικού Ινστιτούτου για τη 
διαχείριση του Έργου: «Σεμινάρια ενημέρωσης και εργα¬ 
σίας των εκπ/κών με θέμα την αναβάθμιση του Λυκείου» της 
Ενέργειας 1,2.γ. «Αναβάθμιση της Λυκειακής Βαθμίδας». 

9. Το γεγονός ότι η προκαλούμενη από την παρούσα 
απόφαση δαπάνη συνολικού ύψους «45.000.000» καλύ¬ 
πτεται από τις πιστώσεις του Π.Δ.Ε. 1999 (ΣΑΕ 45/2) του 
Εργου 9745507 Β' ΚΠΣ μέσω του Ειδικού Λογαριασμού 
του Παιδαγωγικού Ινστιτούτου και χρηματοδοτείται κατά 
75% από Κοινοτική Συμμετοχή, αποφασίζουμε: 

Τη διοργάνωση Επιμορφωτικού Σεμιναρίου, με θέμα 
«Παιδαγωγικές και Συμβουλευτικές πτυχές του Έργου 
των Σχολικών Συμβούλων» το οποίο απευθύνεται στους 
Σχολικούς Συμβούλους όλων των ειδικοτήτων με εξαίρε¬ 
ση τους ΠΕ7 και ΠΕΙ 0, και θα πραγματοποιηθεί εντός του 
ωραρίου εργασίας τους. 

Το σεμινάριο που αφορά στις παιδαγωγικές και συμ¬ 
βουλευτικές πτυχές του έργου του Σχολικού Συμβούλου 
και σε θεματικούς άξονες σχετικούς με το γνωστικό το¬ 
μέα κάθε ειδικότητας θα διεξαχθεί στην Αθήνα στο ξενο¬ 
δοχείο «Κάραβελ» κατά το χρονικό διάστημα 1 - 5 Φε¬ 
βρουάριου 1999. 

Το Επιμορφωτικό Σεμινάριο θα υλοποιηθεί σε δύο κύ¬ 
κλους: 

Ο πρώτος κύκλος καλύπτοντας τις δύο πρώτες ημέρες 
περιλαμβάνει θέματα γενικού συμβουλευτικού ενδιαφέ¬ 
ροντος και κεντρικές εισηγήσεις που θα παρουσιαστούν 
στην ολομέλεια των Σχολικών Συμβούλων. Τη δεύτερη 
ημέρα, εξάλλου, θα ακολουθήσει συζήτηση κατά ομάδες 
η οποία θα εμπλουτιστεί και με άλλα θέματα κοινού εν¬ 
διαφέροντος. 

Στη διάρκεια του δεύτερου κύκλου θα γίνουν εισηγή¬ 
σεις κατά ειδικότητα και θα λειτουργήσουν ομάδες εργα¬ 
σίας των 15, περίπου, ατόμων με σκοπό την επεξεργασία 
θεμάτων σχετικών με τις κεντρικές εισηγήσεις ή επιμέ- 
ρους θεμάτων που αφορούν ξεχωριστά σε κάθε μία ειδι¬ 
κότητα. 

Η διάρκεια του δεύτερου κύκλου θα διαφέρει ανά ειδι¬ 
κότητα. Συγκεκριμένα: οι ειδικότητες ΠΕ2, ΠΕ3, ΠΕ4, και 
ΠΕ11 θα συγκροτήσουν ομάδες εργασίας στις 3, 4 και 5 
Φεβρουάριου 1999-οιειδικότητες ΠΕΙ2, ΠΕ14καιΠΕ17 
στις 3 και 4 Φεβρουάριου 1999 - και οι ειδικότητες ΠΕΙ, 
ΠΕ5, ΠΕ6, ΠΕ8, ΠΕ9, ΠΕ13, ΠΕ15 και ΠΕ16 στις 3 Φε¬ 
βρουάριου 1999. 

Η επιμορφωτική ομάδα αποτελείται από Παρέδρους 
του Παιδαγωγικού Ινστιτούτου, Συμβούλους του Παιδα¬ 


γωγικού Ινστιτούτου, Καθηγητές ΑΕΙ, Σχολικούς Συμβού¬ 
λους και εξειδικευμένους εκπαιδευτικούς με ειδικές γνώ¬ 
σεις και εμπειρία. 

Επιλέξιμες δαπάνες για την πραγματοποίηση του Σεμι¬ 
ναρίου Ενημέρωσης θεωρούνται οι ακόλουθες: 

• Αμοιβή επιμορφωτών ανά διδακτική ώρα. 

• Οδοιπορικά επιμορφωτών (με τα συνήθη συγκοινω¬ 
νιακά μέσα). 

• Διαμονή επιμορφωτών (για όσους έχουν έδρα εκτός 
νομού Αττικής). 

• Διατροφή επιμορφωτών (γεύμα για όλους και δείπνο 
μόνο για τους διανυκτερεύοντες). 

• Οδοιπορικά επιμορφούμενων (με τα συνήθη συγκοι¬ 
νωνιακά μέσα). 

• Διαμονή επιμορφουμένων (για τους υπηρετούντες 
εκτός Αττικής και σε απόσταση μεγαλύτερη των 60 χλμ 
από την Αθήνα). 

• Διατροφή επιμορφούμενων (γεύμα για όλους και δεί¬ 
πνο μόνο για τους διανυκτερεύοντες). 

• Έντυπο διδακτικό υλικό (φάκελοι - φυλλάδια - βιβλία 
-φωτοτυπίες κ.τ.λ). 

• Μίσθωση και τεχνικός εξοπλισμός χώρων. 

• Αμοιβή συντονιστή, επιμελητών, φροντιστών και αξιο- 
λογητών. 

• Υπηρεσίες ΟΗίβπης (καφές, αναψυκτικά κ.τ.λ.). 

• Απομαγνητοφώνηση ομιλιών και έκδοση Πρακτικών. 

Η απόφαση αυτή να δημοσιευτεί στην Εφημερίδα της 

Κυβερνήσεως. 

Αθήνα, 20 Μάίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ I. ΑΝΘΟΠΟΥΛΟΣ 

- ♦- 

Αριθ. Φ1/28/Δ5/3943 (7) 

Άρση άδειας ίδρυσης και λειτουργίας ιδιωτικού ΤΕΛ & 
ΤΕΣ της Πανίτσα - Φυτιλά Ελένης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 111 παρ. 2 του Ν. 1892/90 
και του άρθρου 12 Β.Δ. 685/72. 

2. Την αριθμ. 12/98 πράξη του ΠΥΣΔΕ. 

3. Την αριθμ. ΣΤ5/33/9.10.96 (ΦΕΚ 937/Β796) κοινή από¬ 
φαση του Πρωθυπουργού και του Υπουργού Παιδείας με 
θέμα «αρμοδιότητες Υφυπουργού ΥΠΕΠΘ», αποφασί¬ 
ζουμε: 

Αίρουμε από τη δημοσίευση της παρούσας απόφασης 
την άδεια ίδρυσης και λειτουργίας του ιδιωτικού τεχνικού 
επαγγελματικού λυκείου (ΤΕΛ) και της ιδιωτικής τεχνικής 
- επαγγελματικής σχολής (ΤΕΣ) της Πανίτσα - Φυτιλά Ελέ¬ 
νης, που έχει χορηγηθεί με την απόφαση Δ5/3412/94 
(ΦΕΚ 418/Β794) διότι διέκοψε τη λειτουργία επί δύο συ¬ 
νεχόμενα σχολικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μάίου 1999 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νι/νννν.θΙ.ςΓ 

ΙΝΤΕΡΝΕΤ: ήοΙ.ςτ 
θ-Γηβϋ: ηνβε @ ΙιοΙ.ςτ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας227-Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127 / Θ9 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ · Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Από 0 σελι - δες και άνω ι1ροσα ύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοίκ.λπ. προσωπικού Ν.Π.Δ.Δ.) 

Γ ίαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 >■ . 3.500 > . 

15.000 » . 750 » . 

70.000 » . 3.500 » . 

30.000 » . 1.500 » . 

15.000 » . 750 » . 

5.000 » . 250 » . 

10.000 » . 500 » . 

3.000 » . 150 » . 

10.000 » . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

-- — --- 

250.000 » . 12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕ7 ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

. * Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

| συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00’ 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 



















